Chistu tipu di trasportu nascìu all'inizziu di l'Ottucentu nta l'Inghilterra supratuttu ppi traspurtàri lu carbuni fora di li minèri. Li primi spirimènti vinniru fattu cu la trazzioni animale, ccu cavaddi e quarchi vota ccu voi mpaiati a dui a dui. La rivoluzzioni principali ca fici addivintari grandi e mpurtanti lu trasportu firruviariu fu la nvinzioni di la locumutiva a vapuri ca pirmittìu lu trasporto sia di viaggiaturi ca di merci a granni distanzi supra treni cumposti di tanti vittùri. Ci vosi pocu tempu pirchì li diligenzi e li carramatti vinissiru misi di cantu e ristarunu sulu ppi li picca distanzi e li trasporti lucali. A la mità di l'Ottucentu già nta tutta l'Europa e nta tanti parti di lu mundu si custruevunu firruvìi pi trasportari granni quantità di pirsuni e di cosi.